खेलकुदमा आफ्नो क्षमता नेतृत्व तहमा रहेछ भन्ने बुझेर उनी नेतृत्व क्षेत्रमा लागिन् । खेलकुद, खेलाडी के हो भन्ने बारेमा अनविज्ञ रहेको, खेलकुद महत्व पनि थाहा नभएको, खेल्दै सिक्दै गएपछि नौं दश कक्षामा पुगेपछि बिस्तारै बुझ्न थालेको उनले बताईन । खेलको अस्तित्व र खेल किन चाहिन्छ भनेर नेपाल तेक्वान्दो एशोसियसनको टिचरहरुको सहयोगमा जव उनी सन् २०१६ मा लिडरसिपको तालिमको लागि स्विटजरल्याण्ड पुगिन अनि मात्र आफ्नो भविष्यमा कसरी अगाडि बढ्ने, के गर्ने भन्ने विषयमा प्रष्ट भएको बताउछिन् । स्विटजरल्याण्ड पुगेपछि आफैलाई चिन्ने अवसर पाएको उनले बताइन । त्यहाँ पुगेर उनले खेलाडिलाई नेतृत्व क्षमता किन चाहिन्छ भन्ने कुराको महशुस गरिन ।
